Държавен вестник, бр. 55, 2018 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  55
(3) Изплащането на тримесечното възна-
граждение за постигнати резултати в служебна-
та дейност се извършва през месеца, следващ 
месеца, през който е извършено оценяването 
за съответния тримесечен период.
Чл. 84. (1) На служителите по чл. 16, ал. 2 
от Закона за противодействие на корупцията 
и за отнемане на незаконно придобитото иму-
щество се изплащат ежемесечно порционни 
пари, чийто размер се определя със заповед 
на председателя на комисията.
(2) На служителите по чл. 16, ал. 2 от 
Закона за противодействие на корупцията и 
за отнемане на незаконно придобитото иму-
щество се осигуряват:
1. храна;
2. представително или униформено облекло 
или левовата му равностойност;
3. лични предпазни средства, специално 
или работно облекло;
4. друго вещево имущество и снаряжение.
(3) При преместване при служебна необ-
ходимост на работа в други населени места 
в случаите, определени от председателя на 
комисията, на служителите по чл. 16, ал. 2 
от Закона за противодействие на корупци-
ята и отнемане на незаконно придобитото 
имущество и на членовете на техните семей-
ства се изплащат еднократно обезщетение и 
транспортните разходи при преместването, 
като при необходимост може да се изплащат 
компенсационни суми за ползване на жилище 
при условията на свободно договаряне.
(4) Размерът на сумите и доволствията по 
ал. 1 и 2 и условията и редът за предоставя-
нето им се определят ежегодно със заповед 
на председателя на комисията.
(5) Стойността на доволствията по ал. 1 и 
2 не се облага с данъци.
Чл. 85. (1) Служителите, както и членовете 
на семействата на загиналите при изпълне-
ние на служебните си задължения държавни 
служители, изпаднали в тежко материално 
положение, се подпомагат с парични сред-
ства, които не се облагат с данък. Размерът 
на сумите и редът за предоставянето им се 
определят със заповед на председателя на 
комисията за всеки конкретен случай.
(2) При смърт на служител разноските за 
погребението се поемат от комисията в раз-
мер, определен от председателя на комисията.
Чл. 86. Задължителното здравно и социално 
осигуряване на служителите по чл. 16, ал. 2 
от Закона за противодействие на корупция-
та и за отнемане на незаконно придобитото 
имущество е за сметка на държавния бюджет.
Чл. 87. Трудът на служителите по чл. 16, 
ал. 1 и 2 от Закона за противодействие на 
корупцията и за отнемане на незаконно при-
добитото имущество се зачита като първа 
категория.
Чл. 88. (1) Служителите по чл. 16, ал. 2 от 
Закона за противодействие на корупцията и 
за отнемане на незаконно придобитото иму-
щество задължително се застраховат срещу 
смърт, временна неработоспособност или 
трайно загубена или намалена работоспособ-
ност вследствие на злополука за сметка на 
държавния бюджет.
(2) Председателят на комисията съгласувано 
с министъра на финансите може да определи 
категориите служители по чл. 16, ал. 2 от 
Закона за противодействие на корупцията и 
за отнемане на незаконно придобитото иму-
щество, които се застраховат и за гражданска 
отговорност за сметка на държавния бюджет.
(3) Задължителното застраховане не е 
пречка за сключване на други застрахователни 
договори от заинтересованите.
Раздел VІ
Дисциплинарна отговорност на служителите 
по чл. 16, ал. 2 от Закона за противодействие 
на корупцията и за отнемане на незаконно 
придобитото имущество. Ред за провеждане 
на дисциплинарното производство
Чл. 89. (1) Служители по чл. 16, ал. 2 от 
Закона за противодействие на корупцията и за 
отнемане на незаконно придобитото имуще-
ство, които виновно са нарушили служебните 
си задължения, се наказват с предвидените в 
този правилник наказания.
(2) Виновното нарушаване на служебните 
задължения и неспазването на служебни-
те правомощия, както и неизпълнение на 
разпоредбите на Закона за противодействие 
на корупцията и за отнемане на незаконно 
придобитото имущество, на Правилника за 
устройството и дейността на Комисията за 
противодействие на корупцията и за отне-
мане на незаконно придобитото имущество 
и другите подзаконови актове, свързани с 
прилагането му, неспазване правилата на 
Етичния кодекс за поведение на служителите 
в комисията, на актовете на комисията, на 
председателя на комисията и на заповедите 
и разпорежданията на преките ръководители, 
представлява нарушение на дисциплината.
(3) Дисциплинарните нарушения са:
1. неизпълнение на разпоредбите на Закона 
за противодействие на корупцията и за отне-
мане на незаконно придобитото имущество 
и на издадените въз основа на него подза-
конови нормативни актове, на заповедите и 
разпорежданията на председателя, замест-
ник-председателя на комисията и на преките 
ръководители;
2. неизпълнение на служебните задължения;
3. неспазване на служебните правомощия;
4. неспазване на правилата на Етичния ко-
декс за поведение на служителите в комисията;
5. други нарушения на служебната дис-
циплина.